CELEX: 32008R0519
Language: hu
Date: 2008-06-10 00:00:00
Title: A Bizottság 519/2008/EK rendelete ( 2008. június 10. ) az oltalom alatt álló eredetmegjelölések és földrajzi jelzések nyilvántartásában szereplő egyik elnevezés termékleírásában történő kisebb jelentőségű módosítások jóváhagyásáról (Volailles de Loué (OFJ))

11.6.2008   
            
            
               HU
            
            
               Az Európai Unió Hivatalos Lapja
            
            
               L 151/27
            
         
      A BIZOTTSÁG 519/2008/EK RENDELETE
   
   (2008. június 10.)
   az oltalom alatt álló eredetmegjelölések és földrajzi jelzések nyilvántartásában szereplő egyik elnevezés termékleírásában történő kisebb jelentőségű módosítások jóváhagyásáról (Volailles de Loué (OFJ))
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 9. cikke (2) bekezdésének második mondatára,
   mivel:
   
               (1)
            
            
               Az 510/2006/EK rendelet 9. cikke (1) bekezdésének első albekezdésének megfelelően és 17. cikkének (2) bekezdése alapján a Bizottság megvizsgálta Franciaország azon kérelmét, hogy módosítsa az 1107/96/EK bizottsági rendelettel (2) bejegyzett „Volailles de Loué” oltalom alatt álló földrajzi jelzés termékleírásának egyes elemeit.
            
         
               (2)
            
            
               A kérelem célja az egész évben értékesíthető darabolt bronzpulyka hozzáadásával a termékleírás módosítása. E pulyka fajtájára, állagsűrűségére és takarmányozására vonatkozó követelményeket is pontosítani kell.
            
         
               (3)
            
            
               A Bizottság megvizsgálta a kért módosítást, és a kérelmet megalapozottnak találta. Mivel az 510/2006/EK bizottsági rendelet 9. cikke értelmében a módosítás kisebb jelentőségű, a Bizottság azt jóváhagyhatja az említett rendelet 5., 6. és 7. cikkében előírt eljárás alkalmazása nélkül,
            
         ELFOGADTA EZT A RENDELETET:
   1. cikk
   A „Volailles de Loué” oltalom alatt álló földrajzi jelzéshez tartozó termékleírás e rendelet I. mellékletének megfelelően módosul.
   2. cikk
   A termékleírás fő elemeit tartalmazó, egységes szerkezetbe foglalt összefoglaló e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. június 10-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 93., 2006.3.31., 12. o. A legutóbb a 417/2008/EK bizottsági rendelettel (HL L 125., 2008.5.9., 27. o.) módosított rendelet.
   
      (2)  HL L 148., 1996.6.21., 1. o. A legutóbb a 704/2005/EK rendelettel (HL L 118., 2005.5.5., 14. o.) módosított rendelet.
   
      I. MELLÉKLET
      A Bizottság jóváhagyja a „Volailles de Loué” oltalom alatt álló földrajzi jelzés termékleírásának következő módosításait:
      Termékleírás
      A szöveg a következő bekezdéssel egészül ki:
      
         „Louéi háztáji bronzpulyka.
         A bronzpulyka típusú tojók és kakasok, amelyeket hosszú ideig (a tojókat legalább 14 héten keresztül, míg a kakasokat legalább 18 héten keresztül) kizárólag a szabadban tartanak, lassú növekedésűek, erős termetűek és határozott peckes tartásúak.
         Az állatok kifejlett korának köszönhetően a hús ízletes és főzési állaga kiváló, ugyanakkor a genetikai eredet garantálja a hús puhaságát. Az egész évben tenyésztett pulykák húsa daraboltan vagy feldolgozva kerül értékesítésre.”
      
      Az előállítás módja
      A fajtáról szóló bekezdés a következő szöveggel egészül ki: „Növendék pulykának a »bronzpulyka« fajtájú kispulykákat kell kiválasztani.”
      Az állománysűrűségről szóló bekezdés a következő szöveggel egészül ki: „Az állatokat a baromfiólban kis állománysűrűségben tartják (10 hetes kortól kezdve az átlagos sűrűség nem lehet több, mint 6,25 pulyka/m2).”
      A takarmányozásról szóló bekezdés a következő szöveggel egészül ki: „A bronzpulyka hizlalási időszakának legnagyobb részében a takarmányba kevert gabona aránya legalább 75 %.”
   
   
      II. MELLÉKLET
      ÖSSZEFOGLALÓ
      
         510/2006/EK TANÁCSI RENDELET
      
      „VOLAILLES DE LOUÉ”
      
         EK-szám: FR/PGI/117/0149/18.2.2004
      
      OEM ( ) OFJ (X)
      Ez az összefoglaló a termékleírás legfontosabb elemeit tartalmazza tájékoztatás céljából.
      1.   A tagállam felelős szervezeti egysége
      
                  Név
               
               
                  :
               
               
                  Institut national de l’Origine et de la Qualité
               
            
                  Cím
               
               
                  :
               
               
                  51 rue d’Anjou – F-75008 Paris
               
            
                  Tel.
               
               
                  :
               
               
                  (33-1) 53 89 80 00
               
            
                  Fax
               
               
                  :
               
               
                  (33-1) 42 25 57 97
               
            
                  E-mail
               
               
                  :
               
               
                  info@inao.gouv.fr
               
            2.   Csoportosulás
      
                  Név
               
               
                  :
               
               
                  Syndicat des Volailles Fermières de Loué – SYVOL QUALIMAINE
               
            
                  Cím
               
               
                  :
               
               
                  82 avenue Rubillard, F-72000 Le Mans, France
               
            
                  Tel.
               
               
                  :
               
               
                  (33-2) 43 39 93 13
               
            
                  Fax
               
               
                  :
               
               
                  (33-2) 43 23 42 19
               
            
                  E-mail
               
               
                  :
               
               
                  info@loue.fr
               
            
                  Összetétel
               
               
                  :
               
               
                  Termelők/feldolgozók (X) Egyéb ( )
               
            3.   A termék típusa
      
                  1.1. osztály –
               
               
                  Friss hús (és belsőség)
               
            4.   Termékleírás (követelmények összefoglalása az 510/2006/EK rendelet 4. cikkének (2) bekezdése alapján)
      
      4.1.   Név
      „Volailles de Loué”
      4.2.   Leírás
      Elsőrendű minőségű egész bontott baromfi és darabolt baromfi ízletes, puha, de feszes állagú, nem túl kövér hússal (fehér louéi háztáji tyúk, louéi háztáji pulyka, louéi háztáji bronzpulyka, louéi háztáji gyöngytyúk, louéi háztáji pézsmakacsa és louéi háztáji növendék pézsmakacsa, fekete louéi háztáji tyúk, sárga louéi háztáji tyúk, louéi háztáji lúd, louéi háztáji kappan, louéi háztáji tojótyúk, louéi háztáji jérce, fehér háztáji tyúk, louéi háztáji gyöngykappan).
      A baromfi kiszerelését tekintve tisztítva zsigerelve belsőséggel vagy belsőség nélkül, egészben vagy darabolva, frissen vagy fagyasztva forgalmazható.
      4.3.   Földrajzi terület
      Sarthe megye; Mayenne megye; Orne, Indre et Loire, Loir et Cher, Eure et Loir megyékben: a szomszédos kantonok; Maine et Loire megyében: Segré kerület és Louroux-Béconnais, Saint-Georges-sur-Loire, Angers, Tiercé, Durtal, Seiches-sur-le-Loir, Baugé, Beaufort-en-Vallée, Noyant, Longué-Jumelles, Allonnes kantonok.
      4.4.   A származás igazolása
      A termelési lánc minden szereplője (keltetők, takarmány-előállítók, tenyésztők, vágóhidak) jegyzékbe van véve.
      Minden egyes baromfiszállítmányról nyilvántartásba vett dokumentáció készül: a tenyésztő átvételi nyilatkozata, a baromfi egy bizonyos napra kiállított szállítólevele, a vágóhídra küldési nyilatkozat és a vágóhídról való elszállításkor kiállított átvételi nyugta, nyilvántartás a levágás után alkalmazott címkékről, és az osztályon kívüli baromfikról szóló kimutatás. Minden egyes címke számozott. A fenti információk következetes összefüggésének vizsgálata lehetővé teszi a termék visszakövethetőségének biztosítását.
      4.5.   Az előállítás módja
      Egyes fajták és lassú növekedésű fajták keresztezése. Kis csoportokban fedetlen helyen vagy a berkekben szabadon való tartás egészen az ivarérett kor eléréséig. A takarmány alapvetően gabonaalapú, és a minimális vágási kor minden egyes faj esetében rögzített.
      4.6.   Kapcsolat
      A földrajzi területtel való kapcsolat a következő elemeken nyugszik:
      
                  —
               
               
                  történelmi hírnév, amely Loué község „Foire de l’Envoi” elnevezésű, a XIX. században különösen híres vásárához kötődik; ez utóbbi számos baromfi-kereskedőt vonzott. A régió gazdái felnevelt állományukat a vásáron részt vevő kereskedőknek adták el. A Loué régió termelői és feldolgozói 1958-ban sikeresen újraindították a minőségi háztáji baromfi tenyésztését,
               
            
                  —
               
               
                  jelenleg is meglévő hírnév: a louéi baromfi Franciaország leghíresebb szárnyasa. A közvélemény előtt igen nagy ismertségnek örvend, és a gasztronómiában nagy szerepet játszik. A louéi baromfit a leghíresebb éttermek használják fel.
               
            4.7.   Ellenőrző szerv
      
                  Név
               
               
                  :
               
               
                  QUALI OUEST
               
            
                  Cím
               
               
                  :
               
               
                  30 rue du Pavé, F-72000 Le Mans, France
               
            
                  Tel.
               
               
                  :
               
               
                  (33-2) 43 14 21 11
               
            
                  Fax
               
               
                  :
               
               
                  (33-2) 43 14 27 32
               
            
                  E-mail
               
               
                  :
               
               
                  qualiouest@qualiouest.com
               
            4.8.   Címkézés
      „Volailles de Loué” a megfelelő baromfifajta nevével együtt.